След поражението на Германия и подписването на Примирието, през ноември 1918 г., „Кайзерин“, както и болшинството големи бойни кораби от Флота на откритото море, е интерниран от британския Кралски флот в Скапа Флоу. Корабите са разоръжени, а техните екипажи съкратени. На 21 юни 1919 г., малко преди подписването на Версайския договор командващият интернирания флот, контраадмирал Лудвиг фон Ройтер, издава заповед за потопяването на флотата. „Кайзерин“ е изваден през 1936 г. и разкомплектован за метал.